49-åring tiltalt for overlagt drap på SAS-pilot
Det ene traff Mannsverk i brystet, men likevel klarte 52-åringen sammen med sin samboer å overmanne og avvæpne 49-åringen. Like etter segnet trebarnsfaren fra Alta om og døde. Drapet skjedde lørdag 9. mars i år i Mannsverks hytte i den lille bygda Gargoluobbal i Kautokeino. 49-åringen fra Kautokeino er nå tiltalt for overlagt drap på Mannsverk. Det andre skuddet gikk gjennom en vindusrute. Politiet mener det var rettet mot Mannsverks samboer. Kautokeino-mannen er derfor også tiltalt for forsøk på overlagt drap.Tiltalte er tidligere svoger og god venn av Mannsverk. Men etter at 52-åringen fikk seg ny samboer, skal 49-åringen ved flere anledninger ha sendt meldinger til Mannsverk som har blitt oppfattet som usømmelige, ifølge politiet. På formiddagen drapsdagen fylte 49-åringen igjen hytteoppkjørselen med snø, slik at paret ikke kunne komme seg ut med bil. Da fikk Mannsverk nok og anmeldte eks-svogeren for promillekjøring. Politiet pågrep den nå tiltalte 49-åringen og sikret blodprøve på grunn av mistanke om promillekjøring. Førerkortet ble også beslaglagt før politiet satte ham fri. Senere på kvelden mener politiet at han returnerte til Mannsverks hytte - med en salongrifle kaliber 22 magnum. - For å kunne bruke bestemmelsen om overlagt drap, må man kunne føre bevis for at dette var en overveid handling, og ikke et øyeblikks innskytelse eller en plutselig vurdering. Fornærmede hadde tidligere på dagen anmeldt tiltalte for promillekjøring. Han er derfor også tiltalt for å ha truet eller utøvd vold mot noen som har anmeldt en straffesak mot ham, sier statsadvokat Torstein Hevnskjel ved Troms og Finnmark statsadvokatembeter til VG.- Han erkjenner ikke straffeskyld, opplyser Hevnskjel. Statsadvokaten bekrefter at prøver som ble tatt av 49-åringen viser at han var påvirket av alkohol både da han ble pågrepet mistenkt for promillekjøring og etter drapet. Ifølge tiltalen skal 49-åringen etter «forutgående overveielser» ha rettet riflen mot paret og uttalt: «Kem av dokker skal æ skyte først» og «det e dokkers skyld at æ har mista førerkortet». Deretter skal han ha avfyrt skuddene. Etter å ha avvæpnet 49-åringen, skal Mannsverk ha uttalt: «Jeg tror jeg er skutt i armen». Deretter mistet han bevisstheten og døde. Ifølge tiltalen gikk skuddet gjennom Mannsverks venstre arm og inn i venstre side av brystet.
Politiet mener at 49-åringen uten forsvarsel kom inn i hytta til trebarnsfar og SAS-pilot Helge Mannsverk (52) og avfyrte to skudd.